Venezuela

Venezuela, ofisialmente República Bolivariana de Venezuela, ta un país ku ta keda na e parti nort di e kontinente suramerikano, ku un kosta largu na Laman Karibe. E pais ta konsistí di un parti kontinental i diferente isla i islote. E kapital i siudat mas grandi ta Caracas. Venezuela ta dividí den 23 estado, un distrito kapital i dependensianan federal. Historia Na 1499, eksploradó spañó Alonso de Ojeda a yega na kosta di Venezuela. For di 1522, e teritorio a bira un kolonia di Spaña. Venezuela a deklará su independensia na 1811. Entre 1821 i 1830, e pais tabata forma parti di e Repúblika Federal di Gran Colombia. Durante gran parti di siglo 19, Venezuela a eksperensiá periodonan di instabilidat polítiko i gobièrnunan outoritario. Geografia Venezuela ta limitá na kosta nort ku laman teritorial di: Repúblika Dominikano, Antigua i Barbuda, Trinidad i Tobago, Grenada, Sint Kitts i Nevis, Barbados, Sint Vincent i Grenadinanan, Sint Lucia, Dominica komo nashonnan independiente. I komo dependensianan outónomo òf kolonia: Hulanda (Aruba, Boneiru, Kòrsou, Saba, Sint Eustatius, Sint Maarten), Merka. (Puerto Rico, U.S. Virgin Islands), Inglatera (British Virgin Islands, Montserrat, Anguilla) i Fransia (Martinique, Guadeloupe). Na parti sùit e ta limitá ku Brasil den un ekstenshon di 2000 km. Siudat E kapital Caracas ta e siudat mas grandi di e pais i e sentro prinsipal di ekonomia, kultura i gobièrnu. Otro siudatnan importante ta: Maracaibo Barquisimeto Valencia Mérida Maracay Siudat Guayana Relashonnan ku Reino Hulandes E islanan Aruba, Kòrsou, i Boneiru ta situá serka di kosta di Venezuela, na algun desenas di kilometer. Relashonnan entre Venezuela i Reino Hulandes a keda varia den tempu. Na algun momentu, e relashon a bira tenso, por ehèmpel pa motibu di asuntu polítiko i ekonómiko. Na 2018, Venezuela a sera frontera aereo i maritimo ku e islanan ABC pa un periodo di varios luna, loke a limitá trafiko di persona i komèrsio entre e paisnan.